
บันทึกเหตุผลความจำเป็น

การจัดทำแผนการดำเนินงาน ประจำปีงบประมาณ พ.ศ.2562
เพิ่มเติม  ฉบับที่ 1
 
ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561  ข้อ 27 แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรกครองส่วนท้องถิ่นในปีงบประมาณนั้น การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น

ตามที่องค์การบริหารส่วนตำบลบางมะเดื่อ ได้จัดทำและอนุมัติประกาศใช้แผนการดำเนินงาน ประจำปีงบประมาณ พ.ศ.2562  เมื่อวันที่  25  ตุลาคม  2561  แล้วนั้น

บัดนี้ องค์การบริหารส่วนตำบลบางมะเดื่อได้มีการจัดทำโครงการเพิ่มเติม เพื่อแก้ไขปัญหาให้กับประชาชนที่ได้รับความเดือดร้อน  โดยเป็นไปตามอำนาจหน้าที่ของท้องถิ่นที่จะดำเนินการ ซึ่งสภาองค์การบริหารส่วนตำบลบางมะเดื่อได้อนุมัติงบประมาณจ่ายขาดเงินสะสม  ประจำปีงบประมาณ พ.ศ.2562 ครั้งที่ 1 เมื่อสมัยวิสามัญ สมัยที่ 1  ครั้งที่ 2 ประจำปี 2562 วันที่ 16 มกราคม  2562  แผนงานเคหะและชุมชน  จำนวน 9  โครงการ  งบประมาณ 4,042,000.- บาท

เพื่อให้เป็นไปตามระเบียบฯ ดังกล่าว องค์การบริหารส่วนตำบลบางมะเดื่อจึงได้จัดทำแผนการดำเนินงาน ประจำปีงบประมาณ พ.ศ.2562 เพิ่มเติม ฉบับที่ 1 ขึ้น โดยมีวัตถุประสงค์เพื่อแสดงรายละเอียดของกิจกรรมที่เกิดขึ้นจากโครงการ งบประมาณ สถานที่ดำเนินการ หน่วยงานรับผิดชอบหลัก และช่วงเวลาที่จะดำเนินงาน และเพื่อให้ประชาชนและหน่วยงานที่เกี่ยวข้องได้รับทราบถึงรายละเอียดของโครงการพัฒนาที่จะดำเนินการเพิ่มเติมในเขตพื้นที่ตำบลบางมะเดื่อ ในปีงบประมาณ พ.ศ.2562



























